स्पेशल कैमियो में लुंगी पहनकर राम चरण ने किया ‘नाटू-नाटू’ का हुक स्टेप
Salman Khan Upcoming Movie Kisi Ka Bhai Kisi Ki Jaan New Song Release - सलमान खान की अपकमिंग फिल्म ‘किसी का भाई किसी की जान’ का नया गाना ‘येनतम्मा’ रिलीज हो गया है। दिलचस्प बात ये है कि इस गाने में राम चरण सलमान खान
सलमान खान की अपकमिंग फिल्म ‘किसी का भाई किसी की जान’ का नया गाना ‘येनतम्मा’ रिलीज हो गया है। दिलचस्प बात ये है कि इस गाने में राम चरण सलमान खान, वेंकटेश और पूजा हेगड़े के साथ ‘नाटू-नाटू’ के हुक स्टेप जैसा डांस करते नजर आ रहे हैं।
गाने में ‘लुंगी डांस’ में मिलते-जुलते स्टेप्स 
सलमान खान और वेंकटेश के नए डांस सॉन्ग का हुक स्टेप कुछ हद तक दीपिका पादुकोण और शाहरुख खान की फिल्म ‘चेन्नई एक्सप्रेस’ के गाने ‘लुंगी डांस’ से भी मिल रहा है।
दरअसल, इस गाने में राम चरण का स्पेशल कैमियो है। राम चरण, सलमान और वेंकटेश येलो कलर की शर्ट, मुंडू और बूट्स पहनकर डांस कर रहे हैं।
गाने के आखिरी हिस्से में है राम चरण का कैमियो 
गाने के ज्यादातर हिस्से में सलमान और वेंकटेश डांस कर रहे हैं। थोड़ी देर बाद रेड कलर की शर्ट और मुंडू में पूजा हेगड़े और फिर राम चरण सलमान और वेंकटेश के डांस डुओ को ज्वाइन करते हुए नजर आ रहे हैं।
फिल्म में सलमान की को-स्टार शहनाज गिल और पलक तिवारी चमकीले लहंगा में दिखाई दे रही हैं। बैकग्राउंड में राघव जुयाल और सिद्धार्थ निगम भी शर्ट और मुंडू पहनकर डांस करते हुए दिख रहे हैं।
यूजर्स ने की राम चरण, वेंकटेश की तारीफ 
सोशल मीडिया पर डांस वीडियो पर एक यूजर ने कमेंट कर लिखा- राम चरण और सलमान खान एक फ्रेम में हैं मतलब गूसबंप्स आना तो तय है।
एक यूजर ने लिखा- मुझे लास्ट पार्ट में राम चरण के कैमियो डांस मिलने की कोई उम्मीद नहीं थी, लेकिन ये गजब का सरप्राइज है। राम चरण बहुत अच्छे लग रहे हैं।
वहीं एक यूजर ने वेंकटेश की तारीफ करते हुए लिखा- विक्ट्री वेंकटेश सर की तारीफ करनी चाहिए। इस उम्र में भी वो इतने फिट हैं और बढ़िया डांस कर रहे हैं।
पलक तिवारी और शहनाज कर रही हैं बॉलीवुड डेब्यू 
फरहाद सामजी के डायरेक्शन में बनी फिल्म ‘किसी का भाई किसी की जान’ के साथ शेहनाज गिल और पलक तिवारी अपना बॉलीवुड डेब्यू करने जा रही हैं। इस फिल्म में जगुपथी बाबू, भूमिका चावला, अब्दु रोजिक और भाग्यश्री भी नजर आएंगे।
लंबे गैप के साथ इस साल 21 अप्रैल को ईद के मौके पर सलमान की ये फिल्म रिलीज होगी। ‘येनतम्मा’ से पहले फिल्म के चार गाने- नइयो लगदा, बिल्ली बिल्ली, जी रहे थे हम, और बथुकम्मा रिलीज हो चुके हैं।
‘येनतम्मा’ में हिंदी और तेलुगु के मिक्स्ड लिरिक्स हैं। ये गाना सिंगर और कंपोजर विशाल ददलानी और पायल देव ने गाया है जबकि रफ्तार ने गाने का रैप लिखा है और खुद गाया भी है। गाने के कंपोजर शब्बीर अहमद हैं। गाने के लिए कुछ लिरिक्स और वोकल्स आदित्य देव ने भी लिखे हैं।